Lav et referat af nedenstående tekst:

Tekst:
Der var tale om en regulær ekspresafgørelse i Retten i Aalborg, da to mænd blev dømt for at stå bag et designerkup i en villa i Gug. De to mænd tilstod nemlig tyveriet, som blev begået den 18. juli. Så retten skulle kun bruge en time på at afsige dom over dem. De dømte er henholdsvis 19 og 28 år, og de var tiltalt for at have stjålet for omkring 400.000 kroner i designertasker, guld- og diamantsmykker, elektronik og kontanter. - De tilstod det hele, fortæller anklagerfuldmægtig Malene Lund Andersen, der førte sagen i retten. Der var heller ikke grund til andet, for indbruddet fandt sted ved højlys dag, så der blev hurtigt slået alarm, og mændene blev anholdt ganske kort efter tyveriet. Deres bil blev også hurtigt fundet. Her blev næsten alle tyvekosterne fundet. 29-årig har gjort det før Dommeren gav den 19-årige en fængselstraf på fem måneder, hvoraf de to måneder blev gjort ubetingede. Han modtog straffen. Den 28-årige blev straffet en anelse hårdere. Han blev idømt seks måneders ubetinget fængsel. Årsagen er ifølge Malene Lund Andersen, at han tidligere er dømt for lignende kriminalitet. Han bad om betænkningstid til eventuelt at anke dommen til landsretten. En tredje mand er involveret i sagen, men blev ikke anholdt i juli. Han er eftersøgt af politiet.

Referat:
To mænd er mandag blevet dømt for tyveri for omkring 400.000 kroner.